**ANEXO II - MEMORIA XUSTIFICATIVA DE CUMPRIMENTO DA NORMATIVA SECTORIAL DE APLICACIÓN E DA COMPATIBILIDADE COS INSTRUMENTOS DE ORDENACIÓN TERRITORIAL**

**INDICE:**

|  |  |
| --- | --- |
| 1. **INTRODUCIÓN** | **3** |
| 1. **IDENTIFICACIÓN DE AFECCIÓNS DERIVADAS DA NORMATIVA SECTORIAL** | **3** |
| 1. **INSTRUMENTOS DE ORDENACIÓN DO TERRITORIO INCIDENCIA SOBRE O ÁMBITO DO PLAN ESPECIAL** | **6** |
| 1. **CONCLUSIÓNS** | **7** |

1. **INTRODUCIÓN**

Segundo as determinacións do RLSG, a memoria xustificativa dos documentos de planeamento incluirá nun anexo un informe en que se xustifique o cumprimento de toda a normativa sectorial con incidencia no ámbito.

1. **IDENTIFICACIÓN DE AFECCIÓNS DERIVADAS DA NORMATIVA SECTORIAL**

|  |
| --- |
|  |
| *Afeccións sectoriais na contorna do aeródromo da Fervenza (Fonte: PBA)* |
|  |
| *Detalle das afeccións sectoriais na contorna do aeródromo da Fervenza (Fonte: PBA)* |

Sobre a parcela obxecto de tramitación do Plan Especial unicamente se observa afección en materia de augas derivada da protección do encoro da Fervenza. Nos seguintes apartados recompílanse as posibles afeccións segundo o Plan Básico Autonómico de Galicia:

**• AUGAS**

*ÁMBITO* Augas continentais, leitos de correntes naturais, continuos ou descontinuos, leitos dos lagos e lagoas e os dos encoros superficiais en leitos públicos, acuíferos subterráneos, aos efectos dos actos de disposición ou de afección dos recursos hidráulicos.

*AFECCIÓNS* Obsérvase afeccións sobre a parcela, derivadas da policía de leitos do encoro da Fervenza.

**• CONCENTRACIÓNS PARCELARIAS EN TRAMITACIÓN**

*ÁMBITO* Ámbitos de concentración parcelaria en tramitación.

*AFECCIÓNS* Non se observan afeccións sobre a parcela.

**• ESTRADAS**

*ÁMBITO* Estradas de titularidade autonómica e da Deputación provincial.

*AFECCIÓNS* Non se observan afeccións sobre a parcela.

**• GASOLINEIRAS**

*ÁMBITO* Gasolineiras de nova instalación.

*AFECCIÓNS* Non se observan afeccións sobre a parcela.

**• INCENDIOS FORESTAIS**

*ÁMBITO* Áreas que sufriron incendios nos últimos anos.

*AFECCIÓNS* Non se observan afeccións sobre a parcela.

**• INSTALACIÓNS AGROPECUARIAS**

*ÁMBITO* Explotacións de nova instalación ou ampliación das existentes.

*AFECCIÓNS* Non se observan afeccións sobre a parcela.

**• INFRAESTRUTURAS ELÉCTRICAS**

*ÁMBITO* Infraestruturas eléctricas de media e alta tensión tanto existentes como de nova creación.

*AFECCIÓNS* Non se observan afeccións sobre a parcela.

**• MEDIO AMBIENTE**

*ÁMBITO* Zonas especiais de conservación (ZEC), Zonas de Especial Protección dos Valores Naturais (ZEPVN), espazos incluídos no Catálogo de Espazos de Interese Natural do anexo Espazos Naturais, Coutos de Pesca e Zonas de veda por Sistemas de explotación do Plan Hidrolóxico Galicia Costa (PHGC) e os pertencentes ao Inventario de Humidais de Galicia.

*AFECCIÓNS* Non se observan afeccións sobre a parcela.

**• MINAS**

*ÁMBITO* Explotacións mineiras e instalacións dedicadas á extracción de minerais.

*AFECCIÓNS* Non se observan afeccións sobre a parcela.

**• MONTES VECIÑAIS EN MAN COMÚN**

*ÁMBITO* Montes en man común, montes privados e áreas colindantes. Repoboacións e plantacións forestais.

*AFECCIÓNS* Non se observan afeccións sobre a parcela.

**• PAISAXE**

*ÁMBITO* Áreas de Especial Interese Paisaxístico.

*AFECCIÓNS* Non se observan afeccións sobre a parcela.

**• PATRIMONIO**

*ÁMBITO* Elementos arquitectónicos e xacementos arqueolóxicos catalogados polas Normas Subsidiarias Provinciais, municipais ou incluídos nalgún dos inventarios da Dirección Xeral de Patrimonio.

*AFECCIÓNS* Non se observan afeccións sobre a parcela.

**• TELECOMUNICACIÓNS**

*ÁMBITO* Redes de telecomunicacións e servizos asociados.

*AFECCIÓNS* Non se observan afeccións sobre a parcela.

**• SEVESO**

*ÁMBITO* Industrias que traballan con substancias perigosas.

*AFECCIÓNS* Non se observan afeccións sobre a parcela.

1. **INSTRUMENTOS DE ORDENACIÓN DO TERRITORIO CON INCIDENCIA SOBRE O ÁMBITO DO PLAN ESPECIAL**

|  |
| --- |
|  |
| *Plans e proxectos sectoriais na contorna do aeródromo* |

Non se observa a concorrencia de instrumentos de ordenación do territorio con incidencia directa sobre o ámbito do plan especial, agás as Directrices de Ordenación do Territorio. Pola súa banda, nas proximidades da parcela teñen incidencia:

-1ª REVISIÓN DO PLAN FORESTAL DE GALICIA CARA Á NEUTRALIDADE CARBÓNICA 2021-2040: na parcela Monte Baos, por tratarse dun monte de utilidade pública. As determinacións son, en todo caso, a necesidade de reducir a cobertura de eucalipto, o que non supón ningunha afección sobre os terreos da pista de voo.

-PLAN SECTORIAL DE IMPLANTACIÓN E DESENVOLVEMENTO DAS INFRAESTRUTURAS DA XUNTA DE GALICIA XESTIONADAS POR RETEGAL: o ámbito de afección son os cumios do monte Baos, non supoñendo incidencia algunha sobre a parcela do Plan Especial.

-PARQUE EÓLICO DE SERRA DE OUTES: o límite norte do parque atópase afastado máis de cinco quilómetros ao sur con respecto ás instalacións do aeródromo, non supoñendo ningunha afección sobre parcela.

o PROXECTO SECTORIAL DE MODIFICACIÓN DE APROVEITAMENTO HIDROELÉCTRICO NO RÍO XALLAS. SALTO DE FERVENZA II. Este proxecto afecta aos terreos da marxe dereita da conca do embalse da Fervenza, entre a presa e o edificio existente da central, situada a máis de cincocentos metros ao norte, non supoñendo ningunha afección sobre a parcela.

**4. CONCLUSIÓNS**

Os obxectivos xerais e os criterios de ordenación resultantes do plan especial son plenamente compatibles coa normativa sectorial aplicable, así coma cos instrumentos de ordenación do territorio con influencia sobre o ámbito.